title: 2013/641/EU: Odluka Komisije оd 7. studenoga 2013. o utvrđivanju ekoloških kriterija za dodjelu znaka za okoliš EU-a za zahode i pisoare s ispiranjem (priopćeno pod brojem dokumenta C(2013) 7317)  Tekst značajan za EGP

text:
               9.11.2013

               HR

               Službeni list Europske unije

               L 299/38

         ODLUKA KOMISIJE
   оd 7. studenoga 2013.
   o utvrđivanju ekoloških kriterija za dodjelu znaka za okoliš EU-a za zahode i pisoare s ispiranjem
   (priopćeno pod brojem dokumenta C(2013) 7317)
   (Tekst značajan za EGP)
   (2013/641/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
   nakon savjetovanja s Odborom Europske unije za znak za okoliš,
   budući da:

               (1)

               U skladu s Uredbom (EZ) br. 66/2010 znak za okoliš EU-a može se dodijeliti proizvodima koji imaju smanjen utjecaj na okoliš tijekom cijelog njihova životnog ciklusa.

               (2)

               Uredbom (EZ) br. 66/2010 predviđa se određivanje posebnih kriterija za dodjelu znaka za okoliš EU-a po skupinama proizvoda.

               (3)

               Budući da potrošnja vode znatno pridonosi ukupnom utjecaju stambenih i nestambenih zgrada na okoliš, primjereno je utvrditi kriterije za znak za okoliš EU-a za skupinu proizvoda „zahodi i pisoari s ispiranjem”. Tim se kriterijima posebno trebaju promicati proizvodi s učinkovitom potrošnjom vode, koji pridonose smanjenju potrošnje vode i drugim korisnim učincima povezanima s time, primjerice smanjenju potrošnje energije.

               (4)

               Mjere predviđene u ovoj Odluci u skladu su s mišljenjem Odbora osnovanog na temelju članka 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   1.   Skupina proizvoda „zahodi i pisoari s ispiranjem” obuhvaća: opremu zahoda s ispiranjem i opremu pisoara kako je definirano u članku 2. Tom skupinom proizvoda obuhvaćeni su proizvodi za uporabu u stambenim i nestambenim objektima.
   2.   Iz skupine proizvoda „zahodi i pisoari s ispiranjem” isključuju se sljedeći proizvodi:

               (a)

               zahodska sjedala i poklopci, samo kad se stavljaju na tržište i prodaju odvojeno od opreme zahoda ili pisoara s ispiranjem;

               (b)

               zahodska oprema pri čijoj se uporabi ne troši voda, za čije se ispiranje upotrebljuju kemikalije i voda te zahodi za čiji se sustav za ispiranje troši energija

         Članak 2.
   Za potrebe ove Odluke primjenjuju se sljedeće definicije:

               (1)

               „oprema zahoda s ispiranjem” znači zahodski komplet, zahodska školjka ili sustav za ispiranje zahoda;

               (2)

               „zahodski komplet” znači sanitarni predmet kojim se sustav za ispiranje i zahodska školjka objedinjuju u funkcionalnu cjelinu za primanje i ispiranje ljudskog urina i fekalija te njihovo usmjeravanje u odvodni sustav;

               (3)

               „zahodska školjka” znači sanitarni uređaj za primanje i ispiranje ljudskog urina i fekalija te njihovo usmjeravanje u odvodni sustav;

               (4)

               „oprema pisoara” znači pisoarski komplet, pisoar, pisoar bez ispiranja ili sustav za ispiranje pisoara;

               (5)

               „oprema pisoara s ispiranjem” znači pisoarski komplet, pisoar ili sustav za ispiranje pisoara;

               (6)

               „pisoarski komplet” znači sanitarni predmet kojim se sustav za ispiranje i pisoar objedinjuju u funkcionalnu cjelinu za primanje i ispiranje urina i njegovo usmjeravanje u odvodni sustav;

               (7)

               „pisoar” znači sanitarni uređaj za primanje urina i vode za ispiranje te njihovo usmjeravanje u odvodni sustav;

               (8)

               „pisoarski zid” znači sanitarni predmet sa sustavom za ispiranje ili bez njega koji se sastoji od podnog slivnika i ploče ili table pričvršćene na zid koja služi za primanje urina i vode za ispiranje te njihovo usmjeravanje u odvodni sustav;

               (9)

               „pisoar bez ispiranja” znači sanitarni predmet za primanje urina i njegovo usmjeravanje u odvodni sustav bez uporabe vode;

               (10)

               „sustav za ispiranje” znači, za opremu zahoda s ispiranjem i pisoara s ispiranjem: vodokotlić s ugrađenim priključkom za preljevnu cijev odnosno uređajem koji se ne smatra manje učinkovitim te uređajima za utjecanje i istjecanje vode, ili ispirnica;

               (11)

               „uređaj za uštedu vode” znači uređaj za ispiranje kojim se omogućuje da se dio pune količine vode za ispiranje ispusti pomoću mehanizama za dvostruko aktiviranje (s mogućnošću prekidanja) ili pomoću mehanizama s dvostrukim tipkama za aktiviranje (dvostruko ispiranje);

               (12)

               „puna količina vode za ispiranje” znači ukupna količina vode koja se tijekom ciklusa ispiranja ispusti iz sustava za ispiranje;

               (13)

               „smanjena količina vode za ispiranje” znači dio pune količine vode za ispiranje koji se tijekom ciklusa ispiranja ispusti pomoću uređaja za uštedu vode, a koji ne iznosi više od dvije trećine pune količine vode za ispiranje;

               (14)

               „prosječna količina vode za ispiranje” znači aritmetičku sredinu jedne pune količine vode za ispiranje i tri smanjene količine ispiranja izračunane pomoću metodologije utvrđene u Dodatku 1. Prilogu:

               (15)

               „uređaj za aktiviranje ispiranja po želji” znači uređaj za ispiranje sanitarnog predmeta kojim se može rukovati pomoću ručke, poluge, tipke, papučice ili bilo kakvog njima jednakovrijednog pokretača ispiranja kojim neposredno upravlja korisnik, odnosno pomoću senzora kojim se otkriva uporaba sanitarnog predmeta;

               (16)

               „uređaj za podešavanje” znači uređaj kojim se dopušta podešavanje pune količine vode za ispiranje i, prema potrebi, smanjene količine vode za ispiranje u sustavu za ispiranje.

         Članak 3.
   Kriteriji za dodjelu znaka za okoliš EU-a koji se u skladu s Uredbom (EZ) br. 66/2010 dodjeljuje proizvodu obuhvaćenom skupinom proizvoda „zahodi i pisoari s ispiranjem” definiranom u članku 1. ove Odluke, kao i s time povezani zahtjevi ocjenjivanja i potvrđivanja, utvrđeni su u Prilogu.
   Članak 4.
   Kriteriji i s njima povezani zahtjevi ocjenjivanja i potvrđivanja utvrđeni u Prilogu vrijede u razdoblju od četiri godine od 7. Studenoga 2013.
   Članak 5.
   Za administrativne potrebe brojčana oznaka dodijeljena skupini „zahodi i pisoari s ispiranjem” jest 41.
   Članak 6.
   Ova je Odluka upućena državama članicama.

      Sastavljeno u Bruxellesu 7. studenoga 2013.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      PRILOG

         KRITERIJI ZA DODJELU ZNAKA ZA OKOLIŠ EU-A I ZAHTJEVI OCJENJIVANJA

      Kriteriji za dodjelu znaka za okoliš EU-a opremi zahoda i pisoara s ispiranjem

                  1.

                  Učinkovita potrošnja vode

                  2.

                  Učinkovitost proizvoda

                  3.

                  Isključene tvari i smjese ili njihova smanjena prisutnost

                  4.

                  Održivo upravljanje drvom kao sirovinom

                  5.

                  Dugovječnost proizvoda

                  6.

                  Smanjeni učinci na kraju životnog ciklusa proizvoda

                  7.

                  Upute za ugradnju i informacije za korisnike

                  8.

                  informacije koje se pojavljuju na znaku za okoliš EU-a.

            U tablici 1. navodi se primjenjivost različitih kriterija za svaku od kategorija opreme zahoda i pisoara s ispiranjem.
      Za svaki kriterij navedeni su posebni zahtjevi ocjenjivanja i potvrđivanja.
      Ako se od podnositelja zahtjeva traži dostavljanje deklaracija, dokumenata, izvješća o analitičkom testiranju ili drugih dokaza kojima se dokazuje ispunjivanje kriterija, oni mogu potjecati od samog podnositelja zahtjeva, njegova dobavljača ili od obaju.
      Gdje je to moguće, testiranje vrše laboratoriji koji ispunjuju opće zahtjeve europske norme EN ISO 17025 ili njima ekvivalentni.
      Uz metode testiranja navedene za svaki kriterij mogu se prema potrebi primjenjivati i druge ako nadležno tijelo koje ocjenjuje prijavu prihvaća njihovu ekvivalentnost.
      Nadležna tijela mogu prema potrebi tražiti popratnu dokumentaciju i vršiti neovisno potvrđivanje.
      Podnositelj zahtjeva daje izjavu o tome ispunjuje li proizvod pravne zahtjeve zemlje/zemalja u kojoj/kojima se proizvod namjerava staviti na tržište.
      Zahodski kompleti, zahodske školjke, pisoari i sustavi za ispiranje u normama se testiranja razlikuju po razredima, vrstama ili oboje. Odgovarajući razred/razredi ili vrsta/vrste proizvoda prijavljuje/prijavljuju se nadležnom tijelu koje ocjenjuje prijavu, a svako se testiranje u skladu s odgovarajućom normom provodi za svaki razred i/ili vrstu koju je podnositelj zahtjeva prijavio.

         Tablica 1.

         Primjenjivost različitih kriterija na svaku od kategorija opreme zahoda i pisoara s ispiranjem

                  Oprema zahoda i pisoara s ispiranjem
                  Kriteriji

                  Zahodski kompleti

                  Zahodske školjke

                  Sustav za ispiranje zahoda

                  Pisoarski kompleti

                  Pisoari

                  Pisoari bez ispiranja

                  Sustav za ispiranje pisoara

                              1(a)

                              – Puna količina vode za ispiranje

                  x

                  x

                  x

                  x

                  x

                  x

                              1(b)

                              – Ušteda vode

                  x

                  x

                  x

                  x

                  x

                  x

                              1(c)

                              – Prosječna količina vode za ispiranje

                  x

                  x

                  x

                              1(d)

                              – Podešavanje količine vode za ispiranje

                  x

                  x

                  x

                  x

                              2(a)

                              – Zahtjevi za sustave ispiranja

                  x

                  x

                  x

                  x

                              2(b)

                              – Učinkovitost ispiranja

                  x

                  x

                  x

                  x

                              2(c)

                              – Zahtjevi za pisoare bez ispiranja

                  x

                              3(a)

                              – Opasne tvari i smjese

                  x

                  x

                  x

                  x

                  x

                  x

                  x

                              3(b)

                              – Tvari navedene u skladu s člankom 59. stavkom 1. Uredbe (EZ) 1907/2006 Europskog parlamenta i Vijeća (1)

                  x

                  x

                  x

                  x

                  x

                  x

                  x

                              4

                              – Održivo upravljanje drvom kao sirovinom

                  x

                  x

                  x

                  x

                  x

                  x

                  x

                              5(a)

                              – Mogućnost popravka i dostupnost rezervnih dijelova

                  x

                  x

                  x

                  x

                  x

                  x

                  x

                              5(b)

                              – Jamstvo

                  x

                  x

                  x

                  x

                  x

                  x

                  x

                              6

                              – Smanjeni učinci na kraju životnog ciklusa proizvoda

                  x

                  x

                  x

                  x

                  x

                  x

                  x

                              7

                              – Upute za ugradnju i informacije za korisnike

                  x

                  x

                  x

                  x

                  x

                  x

                  x

                              8

                              – Informacije koje se pojavljuju na znaku za okoliš EU-a.

                  x

                  x

                  x

                  x

                  x

                  x

                  x

         Kriterij 1.   Učinkovita potrošnja vode

      (a)   Puna količina vode za ispiranje

      Puna količina vode za ispiranje, neovisno o tlaku vode ili opremi zahoda s ispiranjem i pisoara s ispiranjem, pri stavljanju na tržište ne prelazi vrijednost prikazanu u tablici 2.

         Tablica 2.

         Najviša granična vrijednost pune količine vode za ispiranje za opremu zahoda s ispiranjem i pisoara s ispiranjem

                  Proizvod

                  Puna količina vode za ispiranje [l po ispiranju]

                  Oprema zahoda s ispiranjem

                  6,0

                  Oprema pisoara s ispiranjem

                  1,0

         Ocjenjivanje i potvrđivanje: podnositelj zahtjeva izjavljuje da proizvod ispunjuje ove zahtjeve i navodi nominalnu vrijednost pune količine vode za ispiranje (u l po ispiranju) za proizvod, kao i rezultate testiranja provedenog u skladu s postupkom testiranja navedenim u odgovarajućim EN normama za dotičnu vrstu proizvoda (vidjeti tablicu 3.). Za pisoarske zidove puna količina vode za ispiranje odnosi se na vodu koja se ispusti na 60 cm širine na neprekinutom zidu.

         Tablica 3.

         EN norme za mjerenje pune količine vode za ispiranje za opremu zahoda i pisoara s ispiranjem

                  Proizvod

                  Norma

                  Naziv norme

                  Zahodski kompleti i zahodske školjke

                  EN 997

                  Zahodske školjke i zahodski kompleti s integriranim sifonom

                  Pisoarski kompleti i pisoari

                  EN 13407

                  Zidni pisoari - Funkcionalni zahtjevi i metode testiranja

                  Sustavi ispiranja koji se sastoje od vodokotlića

                  EN 14055

                  Vodokotlići za zahode i pisoare

                  Sustavi ispiranja koji se sastoje od ispirnice koja se aktivira pritiskom ruke

                  EN 12541

                  Slavine i tuševi – Ispirnice i ventili za pisoare s automatskim zatvaranjem PN 10

                  Sustavi ispiranja koji se sastoje od ispirnice koja se aktivira bez dodira

                  EN 15091

                  Slavine i tuševi – Slavine i tuševi s elektroničkim otvaranjem i zatvaranjem

            (b)   Ušteda vode

      Zahodski kompleti s punom količinom vode za ispiranje većom od 4,0 litre i sustavi za ispiranje zahoda opremaju se uređajem za uštedu vode. Kada se proizvod stavlja na tržište, smanjena količina vode za ispiranje koja se ispusti uz uporabu uređaja za uštedu vode ne prelazi 3,0 l po ispiranju, neovisno o tlaku vode.
      Kod zahodskih školjaka mora se omogućiti uporaba uređaja za uštedu vode čija smanjena količina vode za ispiranje koja se ispusti uz uporabu uređaja ne prelazi 3,0 l po ispiranju, neovisno o tlaku vode.
      Pisoarski kompleti i sustavi za ispiranje pisoara opremaju se pojedinačnim uređajem za aktiviranje ispiranja po želji. Za zidne pisoare sa sustavom za ispiranje mora postojati pojedinačni uređaj za aktiviranje ispiranja po želji na najviše 60 cm širine na neprekinutom zidu.
      Kod pisoara mora se omogućiti uporaba pojedinačnog uređaja za aktiviranje ispiranja po želji. Kod pisoarskih zidova bez sustava za ispiranje mora se omogućiti ugrađivanje po jednog uređaja za aktiviranje ispiranja po želji na najviše 60 cm širine na neprekinutom zidu.
      Kod svakog uređaja za aktiviranje ispiranja na temelju senzora mora se spriječiti lažno aktiviranje i osigurati da se ispiranje vrši samo nakon stvarne upotrebe proizvoda.

         Ocjenjivanje i potvrđivanje: podnositelj daje izjavu da proizvod ispunjava te zahtjeve i pribavlja dokumentaciju u kojoj se opisuje tehnologija ili uređaji koji se u proizvodu primjenjuju. Kod opreme zahoda s ispiranjem podnositelj za proizvod navodi punu količinu vode za ispiranje (u l po ispiranju), kao i rezultate testiranja provedenog u skladu s postupkom testiranja navedenim u odgovarajućim EN normama za dotičnu vrstu proizvoda (vidjeti tablicu 4). Za proizvode koji su opremljeni uređajem za aktiviranje ispiranja na temelju senzora podnositelj pribavlja kratak opis mjera koje su poduzete pri izradi nacrta proizvoda kako bi se spriječilo lažno aktiviranje i osiguralo aktiviranje ispiranja samo nakon stvarne uporabe proizvoda.

         Tablica 4.

         EN norme za mjerenje smanjene količine vode za ispiranje za opremu zahoda s ispiranjem

                  Proizvod

                  Norma

                  Naziv norme

                  Zahodski kompleti i zahodske školjke

                  EN 997

                  Zahodske školjke i zahodski kompleti s integriranim sifonom

                  Sustavi za ispiranje zahoda koji se sastoje od vodokotlića

                  EN 14055

                  Vodokotlići za zahode i pisoare

            (c)   Prosječna količina vode za ispiranje

      Prosječna količina vode za ispiranje kod opreme za zahod s ispiranjem izračunana pomoću metodologije utvrđene u dodatku 1., pri stavljanju na tržište ne prelazi 3,5 l po ispiranju. Zahodski kompleti koji ispuštaju punu količinu vode za ispiranje koja iznosi do 4,0 litre izuzeti su iz ovog zahtjeva.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve i navodi izračunanu prosječnu količinu vode za ispiranje (u l po ispiranju) za proizvod, kao i rezultate testiranja provedenog u skladu s metodologijom utvrđenom u Dodatku 1.
      (d)   Podešavanje količine vode za ispiranje

      Sustavi za ispiranje opremaju se uređajem za podešavanje tako da osoba koja ga ugrađuje može podešavati količinu vode za ispiranje, uzimajući u obzir lokalne uvjete odvodnog sustava. Puna količina vode za ispiranje nakon podešavanja u skladu s uputama za ugradnju ne prelazi 6 l po ispiranju za opremu zahoda s ispiranjem ili 4 l po ispiranju ako zahodski komplet nije opremljen uređajem za uštedu vode te 1 l po ispiranju za opremu pisoara s ispiranjem. Smanjena količina vode za ispiranje nakon podešavanja u skladu s uputama za ugradnju ne prelazi 3 l po ispiranju za opremu zahoda s ispiranjem.
      U slučaju sustava za ispiranje koji se sastoje od vodokotlića, najveća puna količina vode za ispiranje nakon podešavanja označuje se na vodokotliću crtom ili znakom koji označuje razinu vode.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve i dostavlja dokumentaciju u kojoj se opisuje tehnologija ili uređaji koji se u proizvodu primjenjuju.

         Kriterij 2.   Učinkovitost proizvoda

      (a)   Zahtjevi za sustave za ispiranje

      Sustavi za ispiranje moraju ispunjivati zahtjeve odgovarajućih EN normi navedenih u tablici 5. Odjeljci odgovarajućih EN normi u dolje navedenoj tablici 5. koji se odnose na punu i smanjenu količinu vode za ispiranje izuzimaju se iz ovog zahtjeva.

         Ocjenjivanje i potvrđivanje: podnositelj daje izjavu da proizvod ispunjuje te zahtjeve i dostavlja rezultate testiranja provedenog u skladu s postupkom testiranja navedenim u odgovarajućim EN normama za dotičnu vrstu proizvoda (vidjeti tablicu 5.).

         Tablica 5.

         Ispunjivanje EN normi za sustave za ispiranje

                  Sustav za ispiranje

                  Norma

                  Naziv norme

                  Vodokotlići za zahode i pisoare

                  EN 14055

                  Vodokotlići za zahode i pisoare

                  Ispirnice za zahode i pisoare koje se aktiviraju pritiskom ruke

                  EN 12541

                  Slavine i tuševi – Ispirnice i ventili za pisoare s automatskim zatvaranjem PN 10

                  Ispirnice za zahode i pisoare koje se aktiviraju bez dodira

                  EN 15091

                  Slavine i tuševi – Slavine i tuševi s elektroničkim otvaranjem i zatvaranjem

            (b)   Učinkovitost ispiranja

      Učinkovitost ispiranja zahodskih i pisoarskih kompleta, zahodskih školjki i pisoara mora ispunjivati zahtjeve odgovarajućih EN normi navedenih u tablici 6.

         Ocjenjivanje i potvrđivanje: podnositelj daje izjavu da proizvod ispunjuje te zahtjeve i dostavlja rezultate testiranja provedenog u skladu s postupkom testiranja navedenim u odgovarajućim EN normama za dotičnu vrstu proizvoda (vidjeti tablicu 6.). Zahodski kompleti i zahodske školjke koji nisu obuhvaćeni nijednom EN normom moraju pokazati učinkovitost ispiranja sličnu onoj iz njima ekvivalentnog razreda ili vrste koji su obuhvaćeni normom EN 997. U tom slučaju podnositelj dostavlja rezultate testiranja provedenog u skladu s postupkom testiranja navedenim u normi EN 997 za proizvode iz ekvivalentnog razreda ili vrste. Pisoarski kompleti i pisoari koji nisu obuhvaćeni nijednom EN normom moraju pokazati učinkovitost ispiranja sličnu onoj iz njima ekvivalentnog razreda ili vrste koji su obuhvaćeni normom EN 13407. U tom slučaju podnositelj dostavlja rezultate testiranja provedenog u skladu s postupkom testiranja navedenim u normi EN 13407 za proizvode iz ekvivalentnog razreda ili vrste.

         Tablica 6.

         Ispunjivanje EN normi za učinkovitost ispiranja proizvoda

                  Proizvod

                  Norma

                  Naziv norme

                  Zahodski kompleti i zahodske školjke

                  EN 997

                  Zahodske školjke i zahodski kompleti s integriranim sifonom

                  Pisoarski kompleti i pisoari

                  EN 13407

                  Zidni pisoari - Funkcionalni zahtjevi i metode testiranja

            (c)   Zahtjevi za pisoare bez ispiranja

      Pisoari bez ispiranja moraju ispunjivati zahtjeve definirane u Dodatku 2.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve i dostavlja rezultate testiranja provedenog u skladu s postupkom testiranja navedenim u Dodatku 2. Prihvaća se i svaka jednakovrijedna metodologija kojom se dokazuje ispunjivanje zahtjeva iz Dodatka 2.

         Kriterij 3.   Isključene tvari i smjese ili njihova smanjena prisutnost

      (a)   Opasne tvari i smjese

      U skladu s člankom 6. stavkom 6. Uredbe (EZ) br 66/2010 znak za okoliš EU-a ne smije se dodijeliti proizvodu ili predmetu koji čini njegov sastavni dio kako je definirano u članku 3. stavku 3. Uredbe (EZ)1907/2006 odnosno njegovu homogenom dijelu koji sadržava tvari koje ispunjuju kriterije za razvrstavanje uz izjavu o opasnosti i oznake upozorenja kako su navedene u tablici 7. u skladu s Uredbom (EZ) br. 1272/2008 Europskog parlamenta i Vijeća (2) ili Direktivom Vijeća 67/548/EZ (3) odnosno tvari koje se navode u članku 57 Uredbe (EZ) br. 1907/2006. U slučaju da se granična vrijednost za razvrstavanje tvari ili smjese u skupinu s izjavom o opasnosti razlikuje od one koja se odnosi na oznake upozorenja, prednost ima prva navedena. Oznake upozorenja u tablici 7 općenito se odnose na tvari. Međutim, ako se ne mogu dobiti informacije o tvarima, primjenjuju se pravila razvrstavanja za smjese. Tvari ili smjese koje obradom mijenjaju svojstva i tako prestaju biti bioraspoložive, odnosno one koje se podvrgnu kemijskoj izmjeni tako da se ukloni prethodno utvrđena opasnost isključuju se iz kriterija 3 (a).

         Tablica 7.

         Izjave o opasnosti i oznake upozorenja

                  Izjava o opasnosti

                  Oznaka upozorenja

                  H300 Smrtonosno ako se proguta.

                  R28

                  H301 Otrovno ako se proguta.

                  R25

                  H304 Može biti smrtonosno ako se proguta i uđe u dišni sustav.

                  R65

                  H310 Smrtonosno u dodiru s kožom.

                  R27

                  H311 Otrovno u dodiru s kožom.

                  R24

                  H330 Smrtonosno ako se udiše.

                  R23/26

                  H331 Otrovno ako se udiše.

                  R23

                  H340 Može prouzročiti genetska oštećenja.

                  R46

                  H341 Sumnja na moguća genetska oštećenja.

                  R68

                  H350 Može prouzročiti rak

                  R45

                  H350i Može prouzročiti rak ako se udiše.

                  R49

                  H351 Sumnja na moguće uzrokovanje raka.

                  R40

                  H360F Može štetno djelovati na plodnost.

                  R60

                  H360D Može naškoditi nerođenom djetetu.

                  R61

                  H360FD Može štetno djelovati na plodnost Može naškoditi nerođenom djetetu.

                  R60/61/60-61

                  H360FD Može štetno djelovati na plodnost Sumnja na moguće štetno djelovanje na nerođeno dijete.

                  R60/63

                  H360Df Može naškoditi nerođenom djetetu. Sumnja na moguće štetno djelovanje na plodnost.

                  R61/62

                  H361f Sumnja na moguće štetno djelovanje na plodnost.

                  R62

                  H361d Sumnja na moguće štetno djelovanje na nerođeno dijete.

                  R63

                  H361fd Sumnja na moguće štetno djelovanje na plodnost. Sumnja na moguće štetno djelovanje na nerođeno dijete.

                  R62-63

                  H362 Može štetno djelovati na djecu koja se hrane majčinim mlijekom.

                  R64

                  H370 Oštećuje organe.

                  R39/23/24/25/26/27/28

                  H371 Može oštetiti organe.

                  R68/20/21/22

                  H372 Oštećuje organe tijekom produljene ili ponavljane izloženosti.

                  R48/25/24/23

                  H373 Može uzrokovati oštećenje organa tijekom produljene ili ponavljane izloženosti.

                  R48/20/21/22

                  H400 Vrlo otrovno za vodeni okoliš.

                  R50

                  H410 Vrlo otrovno za vodeni okoliš s dugotrajnim učincima.

                  R50- 53

                  H411 Otrovno za vodeni okoliš s dugotrajnim učincima.

                  R51- 53

                  H412 Štetno za vodeni okoliš s dugotrajnim učincima.

                  R52- 53

                  H413 Može uzrokovati dugotrajne štetne učinke na vodeni okoliš.

                  R53

                  EUH059 Opasno za ozonski omotač

                  R59

                  EUH029 U dodiru s vodom oslobađa otrovni plin.

                  R29

                  EUH031 U dodiru s kiselinama oslobađa otrovni plin.

                  R31

                  EUH032 U dodiru s kiselinama oslobađa vrlo otrovni plin.

                  R32

                  EUH070 Otrovno u dodiru s očima.

                  R39- 41

            Granične vrijednosti koncentracije za tvari ili smjese kojima se može dodijeliti ili im je dodijeljena izjava o opasnosti odnosno oznaka upozorenja iz tablice 7., a koje ispunjuju kriterije za razvrstavanje u rizične razrede ili kategorije te za tvari koje ispunjuju uvjete utvrđene u točkama (a), (b) ili (c) članka 57. Uredbe (EZ) br. 1907/2006, ne smiju prelaziti generičke ili posebne granične vrijednosti određene u skladu s člankom 10. Uredbe (EZ) br 1272/2008. Ako su utvrđene posebne granične vrijednosti koncentracije, one imaju prednost pred generičkima.
      Granične vrijednosti koncentracije za tvari koje ispunjuju kriterije utvrđene u točkama (d), (e) ili (f) članka 57. Uredbe (EZ) br. 1907/2006 ne smiju prelaziti 0,1 % masenog udjela.
      Konačni proizvod ne označuje se izjavom o opasnosti.
      Za opremu zahoda s ispiranjem i pisoara, tvari/sastojci iz tablice 8. izuzimaju se iz obveze iz članka 6. stavka 6. Uredbe (EZ) br. 66/2010 nakon primjene članka 6. stavka 7. iste Uredbe.

         Tablica 8.

         Izuzete tvari/komponente

                  Tvar/sastojak

                  Izjave o opasnosti i oznake upozorenja

                  Predmeti mase manje od 25 g

                  Sve izjave o opasnosti i oznake upozorenja

                  Homogeni dijelovi složenih predmeta mase manje od 25 g

                  Sve izjave o opasnosti i oznake upozorenja

                  Nikal i nehrđajući čelik svih vrsta

                  H351, H372 i R40/48/23

                  Elektronički sastavni dijelovi opreme zahoda i pisoara s ispiranjem koji ispunjuju zahtjeve utvrđene u članku 4. Direktive 2011/65/EU Europskog parlamenta i Vijeća (4)

                  Sve izjave o opasnosti i oznake upozorenja

         Ocjenjivanje i potvrđivanje: za proizvod ili bilo koji predmet koji čini njegov sastavni dio odnosno bilo koji njegov homogeni dio podnositelj zahtjeva kao najmanji uvjet dostavlja izjavu o sukladnosti s kriterijem 3. točkom (a) i s time povezanu dokumentaciju, primjerice izjavu o sukladnosti koju potpisuju njegovi dobavljači, kojom se dokazuje da tvari i materijali nisu razvrstani u razrede opasnosti u vezi s izjavama o opasnosti iz tablice 7. u skladu s Uredbom (EZ), koliko se to može utvrditi iz informacija koje ispunjuju zahtjeve navedene u Prilogu VII. Uredbi (EZ) br. 1907/2006. Ova se izjava potkrepljuje sažetkom informacija o odgovarajućim osobinama u vezi s izjavama o opasnosti iz tablice 7., s razinom pojedinosti kako je navedena u odjeljcima 10., 11. i 12. Priloga II. Uredbi (EZ)
      Informacije o bitnim svojstvima tvari mogu se dobiti i drugim sredstvima osim testiranja, primjerice primjenom alternativnih metoda poput in vitro metoda, modelima kvantitativnog odnosa strukture i djelovanja ili primjenom grupiranja i analogije u skladu s Prilogom XI. Uredbi (EZ) br. 1907/2006. Izričito se potiče razmjena relevantnih podataka u čitavom dobavljačkom lancu.
      Dostavljene informacije odnose se na oblike ili fizičko stanje tvari ili smjesa kako se upotrebljavaju u konačnom proizvodu.
      Za tvari navedene u Prilozima IV. I V. Uredbi (EZ) br. 1907/2006, koje su izuzete od obveze registriranja iz točke (a) i (b) članka 2. stavka 7. te Uredbe izjava podnositelja smatra se dovoljnom za ispunjivanje kriterija 3.(a).
      (b)   Tvari navedene u skladu s člankom 59. stavkom 1. Uredbe (EZ) br. 1907/2006

      Za tvari koje su identificirane kao posebno zabrinjavajuće tvari te su obuhvaćene popisom iz članka 59. stavka 1. Uredbe (EZ) br. 1907/2006 (5) a koje su u smjesama, u bilo kojem homogenom dijelu složenog proizvoda ili predmetu koji čini njegov sastavni dio prisutne u koncentracijama > 0,1 % ne odobrava se izuzeće iz članka 6. stavka 6. Uredbe (EZ) 66/2010. U slučajevima kada je koncentracija manja od 0,1 % primjenjuju se posebne granične vrijednosti koncentracije određene u skladu s člankom 10. Uredbe (EZ) br. 1272/2007.

         Ocjenjivanje i potvrđivanje: na dan podnošenja prijave upućuje se na popis tvari identificiranih kao posebno zabrinjavajuće tvari. Podnositelj zahtjeva dostavlja izjavu o sukladnosti s kriterijem 3 točkom (b) i s time povezanu dokumentaciju, uključujući izjavu o sukladnosti koju je potpisao dostavljač materijala te kopije odgovarajućih sigurnosno-tehničkih listova za tvari ili smjese u skladu s Prilogom II. Uredbi (EZ) br. 1907/2006 za tvari i smjese. Granične vrijednosti koncentracije navode se u sigurnosno-tehničkim listovima u skladu s člankom 31. Uredbe (EZ) br. 1907/2006 za tvari i smjese.

         Kriterij 4.   Održiva uporaba drva

      Dijelovi izrađeni od drva ili na bazi drva koji se upotrebljavaju u zahodima i pisoarima s ispiranjem mogu biti od recikliranog ili kemijski neobrađenog materijala.
      Kemijski neobrađeno drvo mora imati valjane potvrde o održivom upravljanju šumama i dostavnom lancu izdanima u okviru programa certificiranja koje provode neovisne treće osobe, primjerice programi FSC, PEFC ili jednakovrijedni.
      Međutim, ako se programima certificiranja dopušta miješanje certificiranog i necertificiranog materijala u proizvodu ili liniji proizvoda, udio necertificiranog materijala ne smije iznositi više od 50 %. Takav necertificirani materijal mora biti obuhvaćen sustavom potvrđivanja kojim se osigurava da je pribavljen u skladu sa zakonom i da ispunjuje sve druge zahtjeve tog programa certificiranja koji se odnose na necertificirani materijal.
      Tijela koja izdaju potvrde o održivom upravljanju šumama i dostavnom lancu moraju imati ovlaštenje tog programa certificiranja ili ih ti programi moraju priznavati.

         Ocjenjivanje i potvrđivanje: podnositelj zahtjeva dužan je pribaviti odgovarajuću dokumentaciju u kojoj se navode vrste, količina i podrijetlo dijelova izrađenih od drva ili na bazi drva koji se upotrebljavaju u zahodima i pisoarima s ispiranjem.
      Ako se upotrebljava kemijski neobrađeno drvo, ono mora imati valjane potvrde o upravljanju šumama i dostavnom lancu izdanima u okviru programa certificiranja koje provode neovisne treće osobe, primjerice programi PEFC, FSC ili jednakovrijedni. Ako proizvod ili linija proizvoda sadržava necertificirani materijal, treba se pružiti dokaz da je udio necertificiranog materijala manji od 50 % i da je obuhvaćen sustavom verificiranja kojim se osigurava da je taj materijal pribavljen u skladu sa zakonom te da ispunjuje sve druge zahtjeve tog programa certificiranja koji se odnose na necertificirani materijal.

         Kriterij 5.   Dugovječnost proizvoda

      (a)   Mogućnost popravka i dostupnost rezervnih dijelova

      Proizvod mora biti izrađen tako da krajnji korisnik ili mehaničar profesionalne službe mogu lako zamijeniti zamjenjive sastavne dijelove. Podaci o tome koji se elementi mogu zamijeniti jasno se navode u informacijskom listu proizvoda u tiskanom ili elektroničkom obliku, odnosno u oba ta oblika. Podnositelj zahtjeva dostavlja i jasne upute kojima će krajnjem korisniku ili osposobljenim stručnjacima omogućiti osnovne popravke.
      Korisnik uz to osigurava dostupnost originalnih rezervnih dijelova u razdoblju od najmanje deset godina nakon kupovine.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve i dostavlja uzorak odnosno uzorke informacijskog lista proizvoda u tiskanom ili elektroničkom obliku, odnosno oboje.
      (b)   Jamstvo

      Za proizvod se daje jamstvo za popravak ili zamjenu u trajanju od najmanje pet godina.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve i dostavlja uzorak uvjeta jamstva.

         Kriterij 6.   Smanjeni učinci na kraju životnog ciklusa proizvoda

      Plastični dijelovi mase 25 g i veće označuju se u skladu sa zahtjevima norme EN ISO 11469 tako da se materijali mogu identificirati za recikliranje, oporabu ili odlaganje tijekom posljednje faze životnog ciklusa.
      U pisoarima bez ispiranja upotrebljava se biorazgradiva tekućina ili funkcioniraju u potpunosti bez tekućine.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve. Osim toga, podnositelj za pisoare bez ispiranja dostavlja dokumentaciju u kojoj se opisuje primijenjena tehnologija te, kad se upotrebljava tekućina, izvješće o testiranju kojim se pokazuje brza biorazgradivost tekućine, u skladu s definicijom i metodama testiranja navedenima u „Smjernicama za primjenu CLP mjerila” (6) u skladu s uredbom (EZ) br. 1272/2008.

         Kriterij 7.   Upute za ugradnju i informacije za korisnike

      Uz proizvod se prilažu odgovarajuće informacije o ugradnji i upute za korisnike, koje sadržavaju sve tehničke pojedinosti potrebne za pravilnu ugradnju te savjete o pravilnoj uporabi proizvoda na ekološki prihvatljiv način, kao i o njegovu održavanju. Kao najmanji uvjet upute za ugradnju i informacije za korisnike na pakiranju proizvoda ili u priloženoj dokumentaciji moraju sadržavati sljedeće upute i informacije u tiskanom odnosno elektroničkom obliku:

                  (a)

                  upute za pravilnu ugradnju, uključujući:

                              —

                              u slučaju zahodskih školjki, pisoara i sustava za ispiranje koji se na tržište stavljaju odvojeno, informacije o tome s kojim se proizvodima kombiniraju kako bi činili potpunu funkcionalnu cjelinu s učinkovitom potrošnjom vode;

                              —

                              informacije o razredu/razredima i/ili vrsti/vrstama za koje je proizvod testiran;

                              —

                              informacije o konkretnim razinama radnog tlaka pri kojima se proizvod može upotrebljavati;

                              —

                              informacije o tome u kojim vrstama odvodnih sustava proizvod može funkcionirati u skladu s normom EN 12056;

                              —

                              informacije o tome kako se podešava količina vode za ispiranje, kao i učinak tog podešavanja na razinu preostale vode i razinu punjenja;

                              —

                              napomena u kojoj se navodi potreba provjere odgovarajućih nacionalnih i lokalnih propisa prije ugradnje proizvoda;

                  (b)

                  informacije kojima se ukazuje na to da se glavni dio učinka na okoliš odnosi na potrošnju vode te savjeti o tome kako se racionalnom uporabom taj učinak može smanjiti, posebno informacije o pravilnoj uporabi proizvoda u cilju smanjenja potrošnje vode;

                  (c)

                  informacije kojima se ukazuje na to da je proizvodu dodijeljen znak za okoliš EU-a te sažet i konkretan opis značenja te dodjele, kao i općenite informacije koje se pružaju uz logotip znaka za okoliš EU-a;

                  (d)

                  puna količina vode za ispiranja u l po ispiranju (testirana kako je navedeno u kriteriju 1(a));

                  (e)

                  u slučaju opreme zahoda s ispiranjem koji je opremljen uređajem za uštedu vode ili kod kojeg se omogućuje uporaba takvog uređaja, smanjena i prosječna količina vode za ispiranje u l po ispiranju (testirane kako je navedeno u kriteriju 1(b) odnosno 1(c)

                  (f)

                  u slučaju zahodskih školjki i pisoara koji se na tržište stavljaju kao samostalni proizvodi, informacije kojima se ukazuje na to da se proizvod mora kombinirati s odgovarajućim sustavom za ispiranje koji posjeduje znak za okoliš kako bi s njime činio punu funkcionalnu cjelinu s učinkovitom potrošnjom vode te se posebno navodi puna količina vode za ispiranje i, prema potrebi, smanjena i prosječna količina vode za ispiranje sustava za ispiranje s kojim se proizvod kombinira;

                  (g)

                  u slučaju sustava za ispiranje koji se na tržište stavljaju kao samostalni proizvod, informacije kojima se ukazuje na to da se proizvod mora kombinirati s odgovarajućom zahodskom školjkom i/ili pisoarom koji posjeduju znak za okoliš kako bi s njima činio punu funkcionalnu cjelinu s učinkovitom potrošnjom vode te se posebno navodi puna količina vode za ispiranje i, prema potrebi, smanjena i prosječna količina vode za ispiranje zahodske školjke i/ili pisoara s kojim se proizvod kombinira;

                  (h)

                  preporuke o ispravnoj uporabi i održavanju proizvoda koje sadržavaju sve odgovarajuće upute, a posebno:

                              —

                              savjeti za održavanje i uporabu proizvoda;

                              —

                              informacije o tome koji se dijelovi mogu zamijeniti rezervnima;

                              —

                              upute o zamjeni brtvila i drugih dijelova vodovodne armature u slučaju curenja;

                              —

                              savjeti o čišćenju proizvoda primjerenom opremom i sredstvima za čišćenje kako bi se spriječilo oštećenje površine proizvoda;

                  (i)

                  za pisoare bez ispiranja, upute o načinu održavanja, uključujući, prema potrebi, informacije o tome kako očuvati i održavati zamjenjivi uložak te o tome kako i kada se on mijenja, uz popis pružatelja usluga redovitog održavanja;

                  (j)

                  za pisoare bez ispiranja pružaju se primjerene preporuke o odlaganju promjenjivih uložaka, posebice pojedinosti o eventualnim programima vraćanja prodavaču;

                  (k)

                  preporuke o ispravnom odlaganju na kraju životnog ciklusa proizvoda.

         Ocjenjivanje i potvrđivanje: podnositelj zahtjeva izjavljuje da proizvod ispunjuje te uvjete i dostavlja uzorak odnosno uzorke informacijskog lista proizvoda ili pruža poveznicu na web-mjesto proizvođača koje sadržava te informacije, odnosno oboje.

         Kriterij 8.   Informacije koje se pojavljuju na znaku za okoliš EU-a

      Neobvezna oznaka s okvirom za tekst sadržava sljedeće informacije:

                  —

                  visoka učinkovitost u potrošnji vode i smanjena količina otpadnih voda;

                  —

                  ovim proizvodom koji posjeduje znak za okoliš štedite vodu i novac;

                  —

                  smanjeni učinci na kraju životnog ciklusa proizvoda.

            Smjernice za uporabu neobvezne oznake s okvirom za tekst dostupne su u „Smjernicama za uporabu logotipa znaka za okoliš EU-a” na internetskoj stranici:
      http://ec.europa.eu/environment/ecolabel/documents/logo_guidelines.pdf

         Ocjenjivanje i potvrđivanje: podnositelj zahtjeva izjavljuje da proizvod ispunjuje te zahtjeve i dostavlja uzorak oznake.

         (1)  SL L 396, 30.12.2006., str. 1.

         (2)  SL L 353, 31.12.2008., str. 1.

         (3)  SL 196, 16.8.1967., str. 1.

         (4)  SL L 174, 1.7.2011., str. 88.

         (5)  http://echa.europa.eu/chem_data/authorisation_process/candidate_list_table_en.asp

         (6)  http://echa.europa.eu/documents/10162/13562/clp_en.pdf

         Dodatak 1.

            Metodologija za izračun prosječne količine vode za ispiranje

         1.   Metode testiranja

         Postaviti zahod s ispiranjem ili opremu u skladu s uputama za sastavljanje koje pruža proizvođač. U slučaju zahodske školjke oprema se postavlja s pokusnim sustavom za ispiranje kako je opisano u odgovarajućim EN normama.
         Postavljenu opremu ugraditi na čvrstu vodoravnu ili okomitu podlogu, ovisno o slučaju.
         Spojiti uljevni ventil na vodovod sa statičnim tlakom vode od (0,2 ± 0,01) MPa ((2 ± 0,1 bar) i otvoriti ventil za dovod vode. Ostaviti dovod vode otvorenim tijekom cijelog testiranja.
         Aktivirati mehanizam za ispuštanje pune količine vode za ispiranje, prikupiti ispuštenu vodu i proliti je.
         1.1.   Procjena pune količine vode za ispiranje

         Aktivirati mehanizam za ispuštanje pune količine vode za ispiranje i prikupiti ispuštenu vodu.
         Izmjeriti količinu uporabom baždarene posude.
         Zabilježiti izmjerenu količinu.
         Testiranje provesti tri puta.
         Ako postoji razlika u količinama ispuštene vode, punu količinu vode za ispiranje (Vf) izračunati kao aritmetičku sredinu triju zabilježenih količina.
         1.2.   Procjena smanjene količine vode za ispiranje

         Aktivirati mehanizam za ispuštanje smanjene količine vode za ispiranje i prikupiti ispuštenu vodu.
         Izmjeriti količinu uporabom baždarene posude.
         Zabilježiti izmjerenu količinu.
         Testiranje provesti tri puta.
         Ako postoji razlika u količinama ispuštene vode, smanjenu količinu vode za ispiranje (Vr) izračunati kao aritmetičku sredinu triju zabilježenih količina.
         2.   Izračun prosječne količine vode za ispiranje

         Prosječnu količinu vode za ispiranje (Va) izračunati na sljedeći način:

         Dodatak 2.

            Zahtjevi koje moraju ispunjavati pisoari bez ispiranja i metode testiranja

         1.   Zahtjevi za pisoare bez ispiranja

         Pisoari bez ispiranja moraju proći sva sljedeća testiranja:

                     —

                     testiranje otpornosti na opterećenje;

                     —

                     testiranje otjecanja;

                     —

                     testiranje nepropusnosti; i

                     —

                     testiranje sprečavanja povratnog uticanja onečišćenog zraka i vode.

               2.   Metode testiranja pisoara bez ispiranja

         2.1.   testiranje otpornosti na opterećenje

         Za pisoare bez ispiranja smatra se da su izrađeni u skladu sa zahtjevima testiranja otpornosti na opterećenje ako ispunjuju zahtjeve u vezi s otpornošću na opterećenje tako što prođu testiranje na statičko opterećenje slično onima koja su definirana u EN 13407. Prihvaćaju se sve metode jednakovrijedne gore navedenoj.
         2.2.   Testiranje otjecanja

         Za pisoare bez ispiranja smatra se da su izrađeni u skladu sa zahtjevima testiranja otjecanja ako ispunjuju zahtjeve u vezi s otjecanjem vode tako što prođu testiranje otjecanja vode slično onima koja su definirana u EN 14688. S obzirom na to da su testiranja u EN 14688 definirana za umivaonike, prihvaća se svaka prilagodba testiranja u svrhu testiranja pisoara bez ispiranja. Prihvaćaju se sve metode jednakovrijedne gore navedenoj.
         2.3.   Testiranje nepropusnosti

         Za pisoare bez ispiranja smatra se da su izrađeni u skladu sa zahtjevima testiranja nepropusnosti ako se pri njihovoj uporabi omogućuje da sva tekućina koja se u njih izlije isteče isključivo kroz izljevni priključak. Kako bi se lakše otkrilo eventualno curenje, u ovom se testiranju upotrebljava obojena voda. Prihvaćaju se sve metode jednakovrijedne gore navedenoj.
         Kao alternativa, za pisoare bez ispiranja smatra se da su u skladu sa zahtjevima testiranja otjecanja ako ispunjavaju zahtjeve u vezi s upijanjem vode tako što prođu testiranje za određivanje upijanja vode slično onima koja su definirana u EN 13407. Prihvaćaju se sve metode jednakovrijedne gore navedenoj.
         2.4.   Testiranje sprečavanja povratnog uticanja onečišćenog zraka i vode

         Za pisoare bez ispiranja smatra se da su izrađeni u skladu sa zahtjevima testiranja sprečavanja povratnog uticanja onečišćenog zraka i vode ako ispunjuju zahtjeve u vezi s nepropuštanjem mirisa i otpornošću brtve za vodu na tlak slične onima koji su definirani u EN 1253-1 tako što prođu testiranje nepropuštanja mirisa i testiranje otpornosti brtve za vodu na tlak slično onima koja su definirana u EN 1253-2. Prihvaćaju se sve metode jednakovrijedne gore navedenoj.


title: 2004/230/EZ: Odluka Komisije od 5. ožujka 2004. o izmjeni Odluke 2003/467/EZ u pogledu izjave da su određene pokrajine Italije slobodne od tuberkuloze i bruceloze goveda (priopćena pod brojem dokumenta C(2004) 666)  Tekst značajan za EGP

text:
               03/Sv. 42

               HR

               Službeni list Europske unije

               200

         32004D0230

               L 070/41

               SLUŽBENI LIST EUROPSKE UNIJE

         ODLUKA KOMISIJE
   od 5. ožujka 2004.
   o izmjeni Odluke 2003/467/EZ u pogledu izjave da su određene pokrajine Italije slobodne od tuberkuloze i bruceloze goveda
   (priopćena pod brojem dokumenta C(2004) 666)
   (Tekst značajan za EGP)
   (2004/230/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A dio I. poglavlje 4. i Prilog A dio II. poglavlje 7.,
   budući da:

               (1)

               Popisi područja država članica koje su izjavom slobodne od tuberkuloze i bruceloze goveda izloženi su u Odluci Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (2).

               (2)

               Italija je Komisiji podnijela dokumentaciju kojom prikazuje udovoljavanje primjerenim uvjetima predviđenim Direktivom 64/432/EEZ u pogledu pokrajine Grossetto u regiji Toscana kako bi se te pokrajine za goveda u uzgoju proglasile službeno slobodnima od tuberkuloze.

               (3)

               Italija je Komisiji podnijela i dokumentaciju kojom prikazuje udovoljavanje primjerenim uvjetima predviđenim Direktivom 64/432/EEZ u pogledu pokrajina Arezzo, Grossetto, Livorno, Lucca i Pisa u regiji Toscana kako bi se te pokrajine za goveda u uzgoju proglasile službeno slobodnima od bruceloze.

               (4)

               Slijedom procjene dokumentacije koju je Italija podnijela, pokrajine Grossetto u regiji Toscana trebaju se proglasiti službeno slobodnima od tuberkuloze goveda, a pokrajine Arezzo, Grossetto, Livorno, Lucca i Pisa u regiji Toscana trebaju se proglasiti službeno slobodnima od bruceloze goveda.

               (5)

               Odluka 2003/467/EZ stoga se treba sukladno izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Odluci 2003/467/EZ izmjenjuju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 5. ožujka 2004.

            Za Komisiju

         David BYRNE

            Član Komisije

      (1)  SL 121, 29.7.1964., str. 1977/64. Direktiva kako je zadnje izmijenjena Uredbom (EZ) br. 21/2004 (SL L 5, 9.1.2004., str. 8.).

      (2)  SL L 156, 25.6.2003., str. 74. Odluka kako je izmijenjena Odlukom 2004/63/EZ (SL L 13, 20.1.2004., str. 32.).

      PRILOG
      Prilozi I. i II. Odluci 2003/467/EZ izmjenjuju se kako slijedi:

                  1.

                  u Prilogu I., poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od tuberkuloze goveda

                     U Italiji:

                              —

                              Regija Lombardia: Pokrajine Bergamo, Lecco, Sondrio, Varese

                              —

                              Regija Marche: Pokrajina Ascoli Piceno

                              —

                              Regija Toscana: Pokrajina Grossetto

                              —

                              Regija Trentino-Alto Aldige: Pokrajine Bolzano, Trento”;

                  2.

                  u Prilogu II., poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od bruceloze goveda

                     U Italiji:

                              —

                              Regija Emilia-Romagna: Pokrajine Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini

                              —

                              Regija Lombardia: Pokrajine Bergamo, Como, Cremona, Lecco, Lodi, Mantova, Pavia, Sondrio, Varese

                              —

                              Regija Marche: Pokrajina Ascoli Piceno

                              —

                              Regija Sardinija: Pokrajine Cagliari, Nuoro, Oristano, Sassari

                              —

                              Regija Toscana: Pokrajine Arezzo, Grossetto, Livorno, Lucca, Pisa

                              —

                              Regija Trentino-Alto Aldige: Pokrajine Bolzano, Trento

                     U Portugalu:

                              —

                              Autonomna regija Azora: otoci Pico, Graciosa, Flores, Corvo

                     U Ujedinjenoj Kraljevini:

                              —

                              Velika Britanija: Engleska, Škotska, Wales”


Odluka Komisije od 28/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6813 - MCCAIN FOODS GROUP / LUTOSA BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 25/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7351 - HENKEL / SPOTLESS GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2001/96/EZ: Odluka Komisije od 18. siječnja 2001. o drugoj izmjeni Odluke 93/455/EEZ o odobravanju određenih kriznih planova za suzbijanje bolesti slinavke i šapa (priopćena pod brojem dokumenta C(2001) 120)  Tekst značajan za EGP

text:
               03/Sv. 42

               HR

               Službeni list Europske unije

               67

         32001D0096

               L 035/52

               SLUŽBENI LIST EUROPSKE UNIJE

         ODLUKA KOMISIJE
   od 18. siječnja 2001.
   o drugoj izmjeni Odluke 93/455/EEZ o odobravanju određenih kriznih planova za suzbijanje bolesti slinavke i šapa

      (priopćena pod brojem dokumenta C(2001) 120)

   (Tekst značajan za EGP)
   (2001/96/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/423/EZ (1) od 26. lipnja 1990. o izmjeni Direktive 85/511/EEZ o uvođenju mjera Zajednice za kontrolu bolesti slinavke i šapa, Direktive 64/432/EEZ o zdravstvenim problemima životinja koji utječu na promet govedima i svinjama unutar Zajednice i Direktive 72/462/EEZ o problemima u vezi sa zdravstvenim i veterinarskim pregledima pri uvozu goveda, svinja te svježeg mesa iz trećih zemalja, a posebno njezin članak 5. stavak 4.,
   budući da:

               (1)

               Odlukom 91/42/EEZ (2) Komisija je propisala kriterije koji vrijede prilikom sastavljanja kriznih planova za suzbijanje bolesti slinavke i šapa.

               (2)

               Odlukom 93/455/EEZ (3), kako je zadnje izmijenjena Odlukom 95/194/EZ (4), Komisija je odobrila određene krizne planove za suzbijanje bolesti slinavke i šapa.

               (3)

               Nakon pregleda nacionalnih kriznih planova za suzbijanje bolesti slinavke i šapa Austrije, Finske i Švedske od strane nadzornih misija Komisije, ovi planovi omogućuju postizanje željenog cilja i ispunjavaju kriterije propisane u Odluci 91/42/EEZ.

               (4)

               Stoga bi bilo primjerno odobriti spomenute planove izmjenom Odluke 93/455/EEZ.

               (5)

               Mjere predviđene ovom Odlukom u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Odluka 93/455/EEZ mijenja se kako slijedi:
   Riječi „Austrija”, „Finska” i „Švedska” dodaju se popisu država članica u Prilogu.
   Članak 2.
   Ova je Odluka upućena državama članicama.

      Sastavljeno u Bruxellesu 18. siječnja 2001.

            Za Komisiju

         David BYRNE

            Član Komisije

      (1)  SL L 224, 13.8.1990., str. 13.

      (2)  SL L 23, 29.1.1991., str. 29.

      (3)  SL L 213, 24.8.1993., str. 20.

      (4)  SL L 124, 7.6.1995., str. 38.


title: 2002/762/EZ: Odluka Vijeća od 19. rujna 2002. o ovlašćivanju država članica da u interesu Zajednice potpišu, ratificiraju ili pristupe Međunarodnoj konvenciji o građanskoj odgovornosti za štetu zbog onečišćenja pogonskim uljem, 2001. (Konvencija o pogonskom ulju)

text:
               11/Sv. 017

               HR

               Službeni list Europske unije

               38

         32002D0762

               L 256/7

               SLUŽBENI LIST EUROPSKE UNIJE

               19.09.2002.

      ODLUKA VIJEĆA

   od 19. rujna 2002.
   o ovlašćivanju država članica da u interesu Zajednice potpišu, ratificiraju ili pristupe Međunarodnoj konvenciji o građanskoj odgovornosti za štetu zbog onečišćenja pogonskim uljem, 2001. (Konvencija o pogonskom ulju)
   (2002/762/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c), članak 67. stavak 1. i članak 300. stavak 2.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta,
   budući da:

               (1)

               23. ožujka 2001. donesena je Međunarodna konvencija o građanskoj odgovornosti za štetu zbog onečišćenja pogonskim uljem, 2001. (dalje u tekstu Konvencija o pogonskom ulju), s ciljem osiguranja primjerene, brze i učinkovite naknade štete osobama koje su pretrpjele štetu zbog izlijevanja ulja koje se prevozi u brodskim spremnicima kao gorivo. Konvencija o pogonskom ulju popunjava značajnu prazninu u međunarodnim propisima u području odgovornosti za onečišćenje mora.

               (2)

               Članci 9. i 10. Konvencije o pogonskom ulju utječu na sekundarno zakonodavstvo Zajednice u području nadležnosti, priznavanja i izvršenja sudskih odluka, kao što je predviđeno u Uredbi Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (2).

               (3)

               Zajednica, stoga, ima isključivu nadležnost s obzirom na članke 9. i 10. Konvencije o pogonskom ulju u mjeri u kojoj ti članci utječu na propise utvrđene u Uredbi (EZ) br. 44/2001. Države članice zadržavaju nadležnost u pitanjima iz te Konvencije koja ne utječu na zakonodavstvo Zajednice.

               (4)

               Sukladno Konvenciji o pogonskom ulju, samo suverene države mogu biti stranke Konvencije, a kratkoročno nije planiran nastavak pregovora kako bi se uzela u obzir nadležnost Zajednice u tom pogledu. Stoga Zajednica trenutačno nije u mogućnosti potpisati, ratificirati ili pristupiti Konvenciji o pogonskom ulju, niti je izgledno da će ona to moći učiniti u skoroj budućnosti.

               (5)

               Konvencija o pogonskom ulju posebno je važna s obzirom na interese Zajednice i njezinih država članica, budući da omogućava bolju zaštitu oštećenika u okviru međunarodnih propisa u području odgovornosti za onečišćenje mora, u skladu s Konvencijom Ujedinjenih naroda o pravu mora iz 1982.

               (6)

               Pozitivni propisi sustava uspostavljenog Konvencijom o pogonskom ulju potpadaju pod državnu nadležnost država članica, a u isključivoj su nadležnosti Zajednice samo odredbe koje se tiču nadležnosti, priznavanja i izvršenja sudskih odluka. S obzirom na predmet i cilj Konvencije o pogonskom ulju, prihvaćanje odredbi Konvencije koje potpadaju pod nadležnost Zajednice ne može se odijeliti od prihvaćanja odredbi koje potpadaju pod nadležnost država članica.

               (7)

               Vijeće bi stoga trebalo ovlastiti države članice da u interesu Zajednice potpišu, ratificiraju odnosno pristupe Konvenciji o pogonskom ulju prema uvjetima koji su utvrđeni u ovoj Odluci.

               (8)

               Države članice trebale bi nastojati potpisati Konvenciju o pogonskom ulju do 30. rujna 2002. te u razumnom roku dovršiti svoje postupke ratifikacije odnosno pristupanja toj Konvenciji u interesu Zajednice. Države članice trebale bi razmjenjivati informacije o stanju svojih postupaka ratifikacije odnosno pristupanja radi pripreme za polaganje instrumenata ratifikacije odnosno pristupanja Konvenciji.

               (9)

               Ujedinjena Kraljevina i Irska sudjeluju u donošenju ove Odluke i njezinoj primjeni.

               (10)

               U skladu s člancima 1. i 2. Protokola o položaju Danske koji je dodan Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke te je ova Odluka ne obvezuje niti se ona na nju primjenjuje,

         DONIJELO JE OVU ODLUKU:
   Članak 1.
   1.   Ne dovodeći u pitanje postojeću nadležnost Zajednice u tom pitanju, Vijeće ovime ovlašćuje države članice da potpišu, ratificiraju ili pristupe Konvenciji o pogonskom ulju u interesu Zajednice, podložno uvjetima koji su utvrđeni u sljedećim člancima.
   2.   Tekst Konvencije o pogonskom ulju priložen je ovoj Odluci.
   3.   U ovoj Odluci izraz „država članica” znači sve države članice osim Danske.
   Članak 2.
   Prilikom potpisivanja, ratifikacije ili pristupanja Konvenciji o pogonskom ulju države članice podnose sljedeću izjavu:

      „Odluke o stvarima obuhvaćenima Konvencijom koje donese sud … (… (3)) priznat će se i izvršiti u (… (4)) u skladu s relevantnim unutarnjim propisima Zajednice.” (5)

   Članak 3.
   1.   Države članice uložit će napore kako bi potpisale Konvenciju o pogonskom ulju do 30. rujna 2002.
   2.   Države članice poduzet će potrebne korake kako bi u razumnome roku, a po mogućnosti do 30. lipnja 2006., položile svoje instrumente ratifikacije odnosno pristupanja Konvenciji o pogonskom ulju kod glavnoga tajnika Međunarodne pomorske organizacije.
   3.   Države članice će do 30. lipnja 2004. obavijestiti Vijeće i Komisiju o očekivanom datumu dovršetka svojeg postupka ratifikacije ili pristupanja.
   4.   Države članice nastojat će međusobno razmjenjivati informacije o stanju svojih postupaka ratifikacije ili pristupanja.
   Članak 4.
   Prilikom potpisivanja, ratifikacije ili pristupanja Konvenciji o pogonskom ulju, države članice u pisanom će obliku obavijestiti glavnog tajnika Međunarodne pomorske organizacije da je potpis, ratifikacija odnosno pristupanje obavljeno u skladu s ovom Odlukom.
   Članak 5.
   Države članice će se prvom prilikom založiti da se Konvencija o pogonskom ulju izmijeni na način koji će omogućiti da Zajednica postane stranka Konvencije.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 19. rujna 2002.

            Za Vijeće

            Predsjednik

         P. S. MØLLER

      (1)  SL C 51 E, 26.2.2002., str. 371.

      (2)  SL L 12, 16.1.2001., str. 1.

      (3)  Sve države članice na koje se primjenjuje ova Odluka osim države članice koja daje izjavu i Danske.

      (4)  Država članica koja daje izjavu.

      (5)  Trenutno, ova su pravila utvrđena u Uredbi (EZ) br. 44/2001.


title: 2001/672/EZ: Odluka Komisije od 20. kolovoza 2001. o utvrđivanju posebnih pravila koja se primjenjuju na premještanje goveda za ljetne ispaše u planinskim područjima (priopćena pod brojem dokumenta C(2001) 2551)  Tekst značajan za EGP

text:
               03/Sv. 036

               HR

               Službeni list Europske unije

               137

         32001D0672

               L 235/23

               SLUŽBENI LIST EUROPSKE UNIJE

               20.08.2001.

      ODLUKA KOMISIJE

   od 20. kolovoza 2001.
   o utvrđivanju posebnih pravila koja se primjenjuju na premještanje goveda za ljetne ispaše u planinskim područjima
   (priopćena pod brojem dokumenta C(2001) 2551)
   (Tekst značajan za EGP)
   (2001/672/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1760/2000 Europskog parlamenta i Vijeća od 17. srpnja 2000. o uvođenju sustava označivanja i registracije životinja vrste goveda, označivanju goveđeg mesa i proizvoda od goveđeg mesa i stavljanju izvan snage Uredbe Vijeća (EZ) br. 820/97 (1), a posebno njezin članak 7. stavak 1.,
   budući da:

               (1)

               Nužno je odrediti na koja se premještanja odnose posebna pravila.

               (2)

               S obzirom na sličnost dotične situacije, opravdano je predvidjeti ista pravila za države članice ili dijelove država članica koja ta posebna pravila žele primijeniti.

               (3)

               Posebna se pravila moraju predvidjeti na takav način da je moguće znati lokaciju svakog goveda u svako doba.

               (4)

               Posebna pravila moraju rezultirati pravim pojednostavljenjem i predvidjeti samo ono što je apsolutno nužno radi jamstva pune operativne naravi nacionalne baze podataka.

               (5)

               Posebna se pravila odnose samo na premještanja unutar država članica. Moguća posebna pravila za premještanje između država članica donijet će se kasnije ako to bude potrebno.

               (6)

               Mjere predviđene u ovoj Uredbi u skladu su s mišljenjem Europskog fonda za smjernice i jamstva u poljoprivredi,

         DONIJELA JE OVU ODLUKU:
   Članak 1.
   Odluka se primjenjuje na premještanje goveda unutar država članica ili dijelova država članica spomenutih u Prilogu iz različitih gospodarstava na pašnjake u planinskim područjima radi ispaše tijekom razdoblja od 1. svibnja do 15. listopada.
   Članak 2.
   1.   Svaki pašnjak naveden u članku 1. mora imati dodijeljenu posebnu registracijsku oznaku koji se mora registrirati u nacionalnoj bazi podataka za goveda.
   2.   Osoba odgovorna za pašnjak sastavlja popis goveda podvrgnutih premještanju spomenutom u članku 1. Taj popis mora sadržavati barem:

               —

               registracijsku oznaku pašnjaka,

         a za svako pojedino govedo:

               —

               pojedinačni identifikacijski broj,

               —

               broj identifikacije gospodarstva podrijetla,

               —

               datum pristizanja na pašnjak,

               —

               procijenjeni datum odlaska s pašnjaka.

         3.   Popis spomenut u stavku 2. ovjerava veterinar nadležan za kontrolu premještanja goveda.
   4.   Podaci sadržani u popisu spomenutom u stavku 2. upisuju se u nacionalnu bazu podataka za goveda najkasnije sedam dana nakon datuma kada su životinje premještene na pašnjak.
   5.   Ako se tijekom boravka na pašnjaku pojave događaji poput teljenja, uginuća ili drugih premještanja, o događaju se mora obavijestiti nacionalna baza podataka za goveda u skladu s općim pravilima. Osoba odgovorna za pašnjak mora osobu odgovornu za gospodarstvo podrijetla životinja obavijestiti što je moguće ranije. Stvarni datum odlaska i odredište svake životinje podliježe obavješćivanju u skladu s općim pravilima.
   Članak 3.
   Ova je Odluka upućena državama članicama.

      Sastavljeno u Bruxellesu 20. kolovoza 2001.

            Za Komisiju

         David BYRNE

            Član Komisije

      (1)  SL L 204, 11.8.2000., str. 1.
   ANEXO — BILAG — ANHANG — ΠΑΡΑΡΤΗΜΑ — PRILOG — ANNEXE — ALLEGATO — BĲLAGE — ANEXO — LIITE — BILAGA

      FRANCUSKA

               PICARDIE

               Aisne

               CHAMPAGNE-ARDENNE

               Ardennes, Aube

               LORRAINE

               Meurthe-et-Moselle, Meuse, Moselle, Vosges

               ALSACE

               Bas-Rhin, Haut-Rhin

               FRANCHE-COMTÉ

               Doubs, Jura, Haute-Saône, Territoire de Belfort

               RHÔNE-ALPES

               Ain, Ardèche, Drôme, Isère, Loire, Rhône, Savoie, Haute-Savoie

               PROVENCE-ALPES-CÔTE D’AZUR

               Alpes de Haute-Provence, Hautes-Alpes, Alpes-Maritimes, Bouches-du-Rhône, Var, Vaucluse

               BOURGOGNE

               Côte-d’Or, Nièvre, Saône-et-Loire

               AUVERGNE

               Allier, Cantal, Haute-Loire, Puy-de Dôme

               LIMOUSIN

               Corrèze, Creuse

               MIDI-PYRÉNÉES

               Aričège, Aveyron, Haute-Garonne, Gers, Hautes-Pyrénées, Lot, Tarn, Tarn-et-Garonne

               AQUITAINE

               Pyrénées-Atlantiques

               LANGUEDOC-ROUSSILLON

               Aude, Gard, Hérault, Lozère, Pyrénées-Orientales

               CORSE

               Haute-Corse, Corse-du-Sud

      ITALIJA

               LOMBARDIJA

               Sondrio, Como, Lecco, Varese, Milano, Pavia, Lodi, Cremona, Mantova, Brescia, Bergamo

               AUTONOMNA POKRAJINA TRENTO

               Trento

               MOLISE

               Campobasso, Isernia

               FRIULI VENEZIA GIULIA

               Udine, Pordenone

               ABRUZZO

               L’Aquila, Chieti, Pescara, Teramo

               PUGLIA

               Foggia, Bari, Taranto

               PIEMONTE

               Torino, Alessandria, Biella, Cuneo, Novara, Verbania, Vercelli

               VENETO

               Treviso, Vicenza, Verona, Belluno

               SICILIJA

               Agrigento, Caltanissetta, Catania, Enna, Messina, Palermo, Siracusa, Ragusa, Trapani

               VALLE D’AOSTA

               Aosta

               UMBRIA

               Perugia, Terni

               LIGURIA

               Imperia, Savona, Genova, La Spezia

               EMILIA ROMAGNA

               Piacenza, Parma, Ravenna, Bologna

               MARCHE

               Ascoli Piceno, Macerata, Ancona, Pesaro-Urbino

               LAZIO

               Roma, Rieti, Frosinone, Viterbo, Latina

               TOSKANA

               Lucca

               AUTONOMNA POKRAJINA BOLZANO

               Bolzano

               CAMPANIA

               Avellino, Benevento, Caserta

               CALABRIA

               Catanzaro, Cosenza, Crotone, Reggio Calabria, Vibo Valentia

               BASILICATA

               Matera, Potenza

      AUSTRIJA

               KÄRNTEN

               Klagenfurt Stadt, Villach, Hermagor, Klagenfurt Land, Sankt Veit an der Glan, Spittal an der Drau, Villach Land, Völkermarkt, Wolfsberg, Feldkirchen

               NIEDERÖSTERREICH

               Waidhofen an der Ybbs Stadt, Amstetten, Baden, Gmünd, Hörn, Krems an der Donau Land, Lilienfeld, Melk, Neunkirchen, Sankt Pölten Land, Scheibbs, Waidhofen an der Thaya, Wiener Neustadt Land, Zwettl

               OBERÖSTERREICH

               Eferding, Freistadt, Gmunden, Grieskirchen, Kirchdorf an der Krems, Perg, Ried im Innkreis, Rohrbach, Steyr Land, Urfahr Umgebung, Vöcklabruck

               SALZBURG

               Salzburg Stadt, Hallein, Salzburg Umgebung, Sankt Johann im Pongau, Tamsweg, Zell am See

               STEIERMARK

               Graz Stadt, Bruck an der Mur, Deutschlandsberg, Graz Umgebung, Hartberg, Judenburg, Knittelfeld, Leibnitz, Leoben, Liezen, Mürzzuschlag, Murau, Voitsberg, Weiz

               TIROL

               Innsbruck Stadt, Imst, Innsbruck Land, Kitzbühel, Kufstein, Landeck, Reutte, Lienz

               VORARLBERG

               Bludenz, Bregenz, Dornbirn, Feldkirch

      PORTUGAL

               VIANA DO CASTELO

               Ponte de Lima, Vila Nova de Cerveira, Valença, Paredes de Coura, Monçăo, Melgaço, Arcos de Valdevez, Ponte da Barca, Viana do Castelo

               BRAGA

               Vila Verde, Vieira do Minho, Fafe, Terras de Bouro, Amares

               PORTO

               Amarante, Arouca, Vale de Cambra, Cinfăes, Resende, Baiăo

               VILA REAL

               Montalegre, Boticas, Vila Pouca de Aguiar, Vila Real, Valpaços, Chaves

               BRAGANÇA

               Vinhais, Bragança

               VISEU

               Castro Daire, S. Pedro do Sul, Vouzela

               SABUGAL

               Sabugal

               CASTELO BRANCO

               Vila Velha de Rοdăo


title: 97/161/EZ: Odluka Komisije od 17. veljače 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s metalnim sidrima za beton za pričvršćivanje laganih sustava  Tekst značajan za EGP

text:
               13/Sv. 052

               HR

               Službeni list Europske unije

               84

         31997D0161

               L 062/41

               SLUŽBENI LIST EUROPSKE UNIJE

               17.02.1997.

      ODLUKA KOMISIJE

   od 17. veljače 1997.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s metalnim sidrima za beton za pričvršćivanje laganih sustava
   (Tekst značajan za EGP)
   (97/161/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenog proizvoda ili skupine proizvoda, ili je, radi usklađenosti s kriterijima iz članka 13. stavka 4., potrebno uključivanje certifikacijskog tijela;
   budući da članak 13. stavak 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako se koristi u mandatima i tehničkim specifikacijama;
   budući da su oba postupka predviđena člankom 13. stavkom 3. detaljno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u prvoj mogućnosti, bez stalnog nadzora, te drugoj i trećoj mogućnosti utvrđenima u Prilogu III točki 2 podtočki ii., i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. točki 2. podtočki i., te u Prilogu III. točki 2. podtočki ii., u prvoj mogućnosti, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda koji su navedeni u Prilogu I. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samoga proizvoda uključeno i ovlašteno certifikacijsko tijelo.
   Članak 2.
   Postupak potvrđivanja sukladnosti, kako je naveden u Prilogu II., naznačuje se u mandatima za smjernice za europska tehnička dopuštenja.
   Članak 3.
   Ova je Odluka upućena državama članicama.

      Sastavljeno u Bruxellesu 17. veljače 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Metalna sidra za beton za pričvršćivanje laganih sustava: za uporabu u statički neodređenim sustavima za pričvršćivanje i/ili potporu betonskih elemenata kao što su laki obješeni stropovi i instalacijski elementi.
   PRILOG II.
   SKUPINA PROIZVODA
   Metalna sidra za beton za pričvršćivanje laganih sustava (1/1)

      Sustavi ocjene sukladnosti

   Za dolje navedene proizvode i njihovu predviđenu uporabu, Europska organizacije za tehnička dopuštenja (EOTA) mora navesti točnu specifikaciju sljedećih sustava potvrđivanja sukladnosti u odgovarajućim smjernicama za europsko tehničko dopuštenje:

               Proizvod(i)

               Predviđena(-e) uporaba(-e)

               Razina(-e) ili razred(-i)

               Sustav(i) potvrđivanja sukladnosti

               Metalna sidra za uporabu u betonu (za mala opterećenja).

               za uporabu u statički neodređenim sustavima za pričvršćivanje i/ili potporu betonskih elemenata kao što su laki obješeni stropovi i instalacijski elementi

               2+ (1)

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. interpretativnih dokumenata). U tom se slučaju provjera takvog svojstva ne smije nametnuti proizvođaču ako on ne želi označiti djelovanje proizvoda u tom pogledu.
   (1)  Sustav 2+: Vidjeti Prilog III. odjeljak 2. točku ii. Direktive 89/106/EEZ, mogućnost prvu, koja uključuje ocjenu tvorničke kontrole proizvodnje koju provodi ovlašteno tijelo na temelju početne inspekcije tvornice i tvorničke kontrole proizvodnje kao i njenog stalnog nadzora, ocjene i odobravanja.


Odluka Komisije od 02/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7922 - NORDIC CAPITAL / GREENDELI INVESTMENT HOLDING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 28/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7611 - IDeA / IP / HUNT / CORIN) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 15/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7883 - NPM CAPITAL / THIJS HENDRIX BEHEER / HENDRIX GENETICS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 24/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7632 - NOKIA / ALCATEL-LUCENT) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 94/561/EZ: Odluka Komisije od 27. srpnja 1994. o izmjeni odluka Vijeća 79/542/EEZ, 92/260/EEZ, 93/195/EEZ i 93/197/EEZ u vezi s uvjetima zdravlja životinja za uvoz, privremeni pristup i ponovni ulazak registriranih konja iz Makaa, Malezije (poluotoka) i Singapura

text:
               03/Sv. 029

               HR

               Službeni list Europske unije

               103

         31994D0561

               L 214/17

               SLUŽBENI LIST EUROPSKE UNIJE

               27.07.1994.

      ODLUKA KOMISIJE

   od 27. srpnja 1994.
   o izmjeni odluka Vijeća 79/542/EEZ, 92/260/EEZ, 93/195/EEZ i 93/197/EEZ u vezi s uvjetima zdravlja životinja za uvoz, privremeni pristup i ponovni ulazak registriranih konja iz Makaa, Malezije (poluotoka) i Singapura
   (94/561/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Direktivom 92/36/EEZ (2), a posebno njezine članke 12., 13., 15. i 16. i točku ii. članka 19.,
   budući da je Odlukom Vijeća 79/542/EEZ (3), kako je zadnje izmijenjena Odlukom Komisije 94/310/EZ (4), uspostavljen popis trećih zemalja iz kojih države članice odobravaju uvoz goveda, svinja, kopitara, ovaca i koza, svježeg mesa i proizvoda od mesa;
   budući da su uvjeti zdravlja životinja i veterinarski certifikat za privremeni pristup registriranih konja, njihov ponovni ulazak nakon privremenog izvoza, te njihov uvoz predviđeni odgovarajućim odlukama Komisije 92/260/EEZ (5), 93/195/EEZ (6), 93/197/EEZ (7), kako su sve posljednji put izmijenjene Odlukom 94/453/EZ (8);
   budući da se, slijedom veterinarske misije Zajednice za Makao, Maleziju (poluotok) i Singapur, čini da je situacija u pogledu zdravlja životinja zadovoljavajuća s obzirom na bolesti kopitara te da je nadziru dobro ustrojene i organizirane službe;
   budući da su Makao, Malezija (poluotok) i Singapur duže od šest mjeseci slobodni od maleusa, durine i vezikularnog stomatitisa, a nikada se nisu pojavili konjska kuga i venezuelski encefalitis konja, te se nikada nije prakticiralo cijepljenje protiv tih bolesti;
   budući da su se odgovorna veterinarska tijela Makaa, Malezije (poluotoka) i Singapura obvezala obavijestiti Komisiju i države članice teleksom, telefaksom ili telegramom u roku od 24 sata od potvrđivanja pojavljivanja neke bolesti spomenute u Prilogu A Direktivi 90/426/EEZ ili donošenja politike cijepljenja protiv tih bolesti ili promjene u takvoj politici i unutar primjerenog vremenskog roka promjene u uvoznoj politici s obzirom na kopitare;
   budući da uvjeti zdravlja životinja i veterinarski certifikat moraju biti doneseni prema zdravstvenoj situaciji životinja dotičnih država koje nisu članice; budući da se ovaj slučaj odnosi samo na registrirane konje;
   budući da se odluke 79/542/EEZ, 92/260/EEZ, 93/195/EEZ i 93/197/EEZ moraju primjereno izmijeniti;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   U dijelu 2. Priloga Odluci 79/542/EEZ, posebnom stupcu za kopitare, umeću se sljedeći retci u skladu s abecednim redom koda ISO-a:

                  „

                  MO

                  Makao

                  x

                  ”

                  „

                  MY

                  Malezija (poluotok)

                  x

                  ”

                  „

                  SG

                  Singapur

                  x

                  ”

   Članak 2.
   Odluka 92/260/EEZ mijenja se kako slijedi:

               1.

               „Makao”, „Malezija (poluotok)” i „Singapur” dodaju se na popis trećih zemalja u Skupini C Priloga I.;

               2.

               „Makao”, „Malezija (poluotok)” i „Singapur” dodaju se na popis trećih zemalja u naslovu zdravstvene svjedodžbe izložene u Prilogu II.C.
               U napomeni (6) Priloga II.C, „Hong Kong i Japan” zamjenjuju se s „Hong Kong, Japan, Makao, Malezija (poluotok) i Singapur”;

               3.

               „Makao”, „Malezija (poluotok)” i „Singapur” dodaju se u treću alineju poglavlja III. točke (d) Priloga II. A, B, C, D i E.

         Članak 3.
   Odluka 93/195/EEZ mijenja se kako slijedi:

               1.

               „Makao”, „Malezija (poluotok)” i „Singapur” dodaju se na popis trećih zemalja u Skupini C Priloga I.;

               2.

               „Makao”, „Malezija (poluotok)” i „Singapur” dodaju se na popis trećih zemalja u naslovu zdravstvene svjedodžbe izložene u Prilogu II.C.

         Članak 4.
   Odluka 93/197/EEZ mijenja se kako slijedi:

               1.

               „Makao”, „Malezija (poluotok)” i „Singapur” dodaju se na popis trećih zemalja u Skupini C Priloga I.;

               2.

               u naslovu zdravstvene svjedodžbe izložene u Prilogu II.C, „Hong Kong i Japan” zamjenjuju se s „Hong Kong, Japan, Makao, Malezija (poluotok) i Singapur”;
               U napomeni (5) Priloga II.C, „Hong Kong i Japan” zamjenjuju se s „Hong Kong, Japan, Makao, Malezija (poluotok) i Singapur”;

         Članak 5.
   Ova je Odluka upućena državama članicama.

      Sastavljeno u Bruxellesu 27. srpnja 1994.

            Za Komisiju

         René STEICHEN

            Član Komisije

      (1)  SL L 224, 18.8.1990., str. 42.

      (2)  SL L 157, 10.6.1992., str. 28.

      (3)  SL L 146, 14.6.1992., str. 15.

      (4)  SL L 137, 1.6.1994., str. 72.

      (5)  SL L 130, 15.5.1992., str. 67.

      (6)  SL L 86, 6.4.1993., str. 1.

      (7)  SL L 86, 6.4.1993., str. 16.

      (8)  SL L 187, 22.7.1994., str. 11.


Odluka Komisije od 07/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8543 - ARDIAN / APG / PGGM / LBC TANK TERMINALS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/115/EU: Odluka Komisije od 23. veljače 2010. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima (priopćena pod brojem dokumenta C(2010) 972)  Tekst značajan za EGP

text:
               15/Sv. 34

               HR

               Službeni list Europske unije

               150

         32010D0115

               L 048/12

               SLUŽBENI LIST EUROPSKE UNIJE

         ODLUKA KOMISIJE
   od 23. veljače 2010.
   o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima
   (priopćena pod brojem dokumenta C(2010) 972)
   (Tekst značajan za EGP)
   (2010/115/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 4. stavak 2. točku (b),
   budući da:

               (1)

               Direktivom 2000/53/EZ zabranjuje se uporaba olova, žive, kadmija ili šesterovalentnog kroma u materijalima i komponentama vozila koja se stavljaju na tržište nakon 1. srpnja 2003. osim u slučajevima i pod uvjetima navedenim u Prilogu toj Direktivi. U skladu s člankom 4. stavkom 2. točkom (b) Direktive 2000/53/EZ, Prilog II. toj Direktivi Komisija treba redovito prilagođavati znanstvenom i tehničkom napretku.

               (2)

               U Prilogu II. Direktivi 2000/53/EZ navedeni su materijali i komponente vozila za koje vrijedi izuzeće od zabrane utvrđene u članku 4. stavku 2. točki (a) te Direktive. Vozila stavljena na tržište prije datuma na koji navedeno izuzeće prestaje vrijediti mogu sadržavati olovo, živu, kadmij ili šesterovalentni krom u materijalima i komponentama navedenim u Prilogu II. Direktivi 2000/53/EZ. Odlukom Komisije 2008/689/EZ od 1. kolovoza 2008. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima (2) utvrđuje se da, za lem u elektronskim karticama i drugim električnim primjenama osim na staklu kako su opisane u točki 8.(a) i lem u električnim primjenama na staklu kako su opisane u točki 8.(b), ta izuzeća treba preispitati u 2009. godini.

               (3)

               Tehničkom i znanstvenom procjenom dokazano je da ta dva izuzeća treba dodatno razdijeliti na 10 konkretnih primjena. Od tih deset, pet materijala i komponenti koji sadrže olovo treba i dalje biti privremeno izuzeto od zabrane utvrđene u članku 4. stavku 2. točki (a) Direktive 2000/53/EZ budući da je uporaba dotičnih tvari u tim konkretnim materijalima i komponentama još uvijek tehnički i znanstveno neizbježna. Stoga je primjereno produžiti rok valjanosti tih izuzeća sve dok uporabu zabranjenih tvari ne bude moguće izbjeći.

               (4)

               Drugih pet materijala i komponenti koji sadrže olovo treba ostati izuzeto od zabrane utvrđene u članku 4. stavku 2. točki (a) Direktive 2000/53/EZ i to trajno, budući da je uporaba dotičnih tvari u tim konkretnim materijalima i komponentama još uvijek tehnički i znanstveno neizbježna i u bližoj budućnosti ne očekuje se razvoj održivih alternativa. 2014. godine ta izuzeća treba preispitati u svijetlu tehničkog i znanstvenog napretka kako bi se procijenilo kad će uporabu tih tvari biti moguće izbjeći. Izuzeće koje se odnosi na olovo sadržano u lemu u električnim primjenama na staklu, osim lema na laminiranom staklu, treba preispitati do 1. siječnja 2012., budući da zamjene za tu primjenu postoje, ali njihova tehnička svojstva treba dodatno ispitati i potvrditi.

               (5)

               Izuzeće koje se odnosi na olovo i spojeve olova u komponentama veziva za elastomere u primjenama transmisije s najviše 0,5 % masenog udjela olova ne treba produljiti, budući da uporaba olova u tim primjenama više nije neizbježna.

               (6)

               U Prilogu II. Direktivi 2000/53/EZ predviđa se da za rezervne dijelove stavljene na tržište poslije 1. srpnja 2003. koji se koriste za vozila stavljena na tržište prije 1. srpnja 2003. vrijedi izuzeće od zabrane utvrđene u članku 4. stavku 2. točki (a) Direktive 2000/53/EZ. Tim se izuzećem omogućuje da se kod popravka vozila stavljenih na tržište prije stupanja na snagu zabrane iz članka 4. stavka 2. točke (a) Direktive 2000/53/EZ ugrađuju rezervni dijelovi koji ispunjavaju iste zahtjeve u pogledu kvalitete i sigurnosti kao i dijelovi koji su prvobitno ugrađeni.

               (7)

               To izuzeće ne obuhvaća rezervne dijelove za vozila koja su stavljena na tržište poslije 1. srpnja 2003., ali prije datuma isteka valjanosti izuzeća odobrenog prema Prilogu II. Direktivi 2000/53/EZ. Stoga rezervni dijelovi za ta vozila ne smiju sadržavati teške metale čak i ako se koriste kao zamjena za originalne dijelove koji su sadržavali teške metale.

               (8)

               U nekim je slučajevima tehnički moguće vozilo popraviti isključivo ugradnjom originalnih rezervnih dijelova jer bi u suprotnom svojstva svih sustava vozila trebalo dimenzionalno i funkcionalno mijenjati. Drugačiji rezervni dijelovi ne mogu se ugraditi u sustave vozila prvobitno proizvedene s dijelovima koji sadrže teške metale pa ta vozila nije moguće popraviti, što može biti uzrok prijevremenom zbrinjavanja takvih vozila kao otpada. Iz razloga sigurnosti potrošača i koristi za okoliš koje proizlaze iz duljeg vijeka trajanja proizvoda, primjereno je dozvoliti da se za popravak tih komponenti vozila koriste originalni rezervni dijelovi.

               (9)

               Direktivu 2000/53/EZ treba stoga na odgovarajući način izmijeniti.

               (10)

               Mjere koje se predviđaju ovom Odlukom u skladu su s mišljenjem Odbora osnovanog na temelju članka 18. stavka 1. Direktive 2006/12/EZ Europskog parlamenta i Vijeća od 5. travnja 2006. o otpadu (3),

         DONIJELA JE OVU ODLUKU:
   Članak 1.
   Prilog II. Direktivi 2000/53/EZ zamjenjuje se tekstom utvrđenim u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 23. veljače 2010.

            Za Komisiju

         Janez POTOČNIK

            Član Komisije

      (1)  SL L 269, 21.10.2000., str. 34.

      (2)  SL L 225, 23.8.2008., str. 10.

      (3)  SL L 114, 27.4.2006., str. 9.
   PRILOG

         „PRILOG II.

            Materijali i komponente izuzeti od odredaba članka 4. stavka 2. točke (a)

                     Materijali i komponente

                     Opseg i datum isteka valjanosti izuzeća

                     Označiti ili na drugačiji način identificirati u skladu s člankom 4. stavkom 2. točkom (b) podtočkom iv.

                        Olovo kao element legure

                                 1.

                                 Čelik namijenjen za strojnu obradu i galvanizirani čelik s masenim udjelom olova do 0,35 %

                                 2.(a)

                                 Aluminij namijenjen za strojnu obradu s masenim udjelom olova do 2 %

                     Kao rezervni dijelovi za vozila stavljena na tržište prije 1. srpnja 2005.

                                 2.(b)

                                 Aluminij s masenim udjelom olova do 1,5 %

                     Kao rezervni dijelovi za vozila stavljena na tržište prije 1. srpnja 2008.

                                 2.(c)

                                 Aluminij s masenim udjelom olova do 0,4 %

                                 3.

                                 Legura bakra s masenim udjelom olova do 4 %

                                 4.(a)

                                 Ležajne ljuske i blazinice

                     Kao rezervni dijelovi za vozila stavljena na tržište prije 1. srpnja 2008.

                                 4.(b)

                                 Ležajne ljuske i blazinice u motorima, sustavima prijenosa i kompresorima klima uređaja

                     1. srpnja 2011. i poslije toga datuma kao rezervni dijelovi za vozila stavljena na tržište prije 1. srpnja 2011.

                        Olovo i spojevi olova u komponentama

                                 5.

                                 Akumulatori

                     X

                                 6.

                                 Prigušivači vibracija

                     X

                                 7.(a)

                                 Sredstva za vulkanizaciju i stabilizatori za elastomere u cijevima kočionih sustava, cijevima za gorivo, cijevima za ventilaciju zraka, dijelovima izrađenim od elastomera/metala na šasiji i nosaču motora

                     Kao rezervni dijelovi za vozila stavljena na tržište prije 1. srpnja 2005.

                                 7.(b)

                                 Sredstva za vulkanizaciju i stabilizatori za elastomere u cijevima kočionih sustava, cijevima za gorivo, cijevima za ventilaciju zraka, dijelovima šasije i nosača motora izrađenim od elastomera/metala s masenim udjelom olova do 0,5 %

                     Kao rezervni dijelovi za vozila stavljena na tržište prije 1. srpnja 2006.

                                 7.(c)

                                 Vezivna sredstva za elastomere s masenim udjelom olova do 0,5 % u primjenama prijenosa

                     Kao rezervni dijelovi za vozila stavljena na tržište prije 1. srpnja 2009.

                                 8.(a)

                                 Olovo u lemu kojim se električne i elektroničke komponente pričvršćuju na elektronske kartice i olovo u završnim premazima priključaka komponenti osim elektrolitskih aluminijskih kondenzatora, na iglicama komponenata i elektronskim karticama

                     Vozila homologirana prije 1. siječnja 2016. i rezervni dijelovi za ta vozila

                     X (1)

                                 8.(b)

                                 Olovo u lemu u električnim primjenama osim lemova na elektronskim karticama ili na staklu

                     Vozila homologirana prije 1. siječnja 2011. i rezervni dijelovi za ta vozila

                     X (1)

                                 8.(c)

                                 Olovo u završnim premazima priključaka elektrolitskih aluminijskih kondenzatora

                     Vozila homologirana prije 1. siječnja 2013. i rezervni dijelovi za ta vozila

                     X (1)

                                 8.(d)

                                 Olovo u lemu na staklu u osjetnicima masenog protoka zraka

                     Vozila homologirana prije 1. siječnja 2015. i rezervni dijelovi za ta vozila

                     X (1)

                                 8.(e)

                                 Olovo u lemu otpornom na visoke temperature (npr. legure na bazi olova s najmanje 85 % masenog udjela olova)

                         (2)

                     X (1)

                                 8.(f)

                                 Olovo koje se koristi u sustavima pin konektora

                         (2)

                     X (1)

                                 8.(g)

                                 Olovo u lemu koji omogućuje održivi električni spoj između čipa i nosača poluvodiča unutar „flip chip” paketa integriranih krugova

                         (2)

                     X (1)

                                 8.(h)

                                 Olovo u lemovima kojima se rashladni elementi spajaju na toplinski ponor u energetskim sklopovima poluvodiča s čipom veličine najmanje 1 cm2 projekcijske površine i nominalne gustoće toka najmanje 1 A/mm2 površine čipa od silicija

                         (2)

                     X (1)

                                 8.(i)

                                 Olovo u lemovima za električne primjene na staklu osim lemljenja na laminiranom staklu

                     Vozila homologirana prije 1. siječnja 2013. i rezervni dijelovi za ta vozila (3)

                     X (1)

                                 8.(j)

                                 Olovo u lemu za lemljenje na laminiranom staklu

                         (2)

                     X (1)

                                 9.

                                 Sjedišta ventila

                     Kao rezervni dijelovi za vozila stavljena na tržište prije 1. srpnja 2003.

                                 10.

                                 Električne komponente koje sadrže olovo u staklenom ili keramičkom matričnom spoju osim stakla u žaruljama i glazure svjećica motora

                     X (4) (osim piezo komponenata u motorima)

                                 11.

                                 Pirotehnički induktivni davači

                     Vozila homologirana prije 1. srpnja 2006. i rezervni dijelovi za ta vozila

                        Šesterovalentni krom

                                 12.(a)

                                 Antikorozivni premazi

                     Kao rezervni dijelovi za vozila stavljena na tržište prije 1. srpnja 2007.

                                 12.(b)

                                 Antikorozivni premazi za sklopove vijaka i matica koji se ugrađuju na šasiju

                     Kao rezervni dijelovi za vozila stavljena na tržište prije 1. srpnja 2008.

                                 13.

                                 Apsorpcijski hladnjaci u auto-kućicama

                        Živa

                                 14.(a)

                                 Izbojne žarulje u farovima vozila

                     Vozila homologirana prije 1. srpnja 2012. i rezervni dijelovi za ta vozila

                                 14.(b)

                                 Fluorescentne cijevi koje se upotrebljavaju u displejima ploče s instrumentima

                     Vozila homologirana prije 1. srpnja 2012. i rezervni dijelovi za ta vozila

                        Kadmij

                                 15.

                                 Akumulatori za vozila na električni pogon

                     Kao rezervni dijelovi za vozila stavljena na tržište prije 31. prosinca 2008.

            Napomene:

         U homogenom materijalu dozvoljava se maksimalna vrijednost koncentracije od 0,1 % masenog udjela olova, šesterovalentnog kroma i žive i 0,01 % masenog udjela kadmija.
         Ponovna uporaba dijelova vozila koja su na datum isteka valjanosti izuzeća već bila prisutna na tržištu dozvoljava se bez ograničenja, budući da nije obuhvaćena člankom 4. stavkom 2. točkom (a).
         Rezervni dijelovi stavljeni na tržište poslije 1. srpnja 2003. koji se upotrebljavaju za vozila stavljena na tržište prije 1. srpnja 2003. izuzeti su od odredaba članka 4. stavka 2. točke (a) (5).

      (1)  Zahtijeva se rastavljanje ako je, uzimajući u obzir predviđene količine iz unosa 10., prosječna granična vrijednost od 60 grama olova po vozilu premašena. Za primjenu ove odredbe uzimaju se u obzir samo oni elektronički uređaji koje je ugradio proizvođač na proizvodnoj liniji.

      (2)  Ovo izuzeće preispituje se 2014. godine.

      (3)  Ovo izuzeće preispituje se prije 1. siječnja 2012. godine.

      (4)  Zahtijeva se rastavljanje ako je, uzimajući u obzir predviđene količine iz unosa od 8.(a) do 8.(j), prosječna granična vrijednost od 60 grama olova po vozilu premašena. Za primjenu ove odredbe uzimaju se u obzir samo oni elektronički uređaji koje je ugradio proizvođač na proizvodnoj liniji.

      (5)  Ova odredba ne primjenjuje se na protuutege kotača, grafitne četkice za elektromotore i kočione obloge.”